Laeva	 .2015. a. nr 	

Tabivere valla üldplaneeringu kooskõlastamine

Võttes aluseks kohaliku omavalitsuse korralduse seaduse § 22 lg 1 p 37 planeerimisseaduse § 17 lg 2 p 2, Laeva valla ehitusmääruse § 3 p 7 ning arvestades Tabivere Vallavalitsuse 19.03.2015 kirjas nr 7-1.3/226, Laeva Vallavolikogu

o t s u s t a b: 

1. Kooskõlastada Tabivere valla üldplaneering.

2. Otsus jõustub teatavakstegemisest.

3. Otsust on võimalik vaidlustada 30 päeva jooksul teatavakstegemisest, esitades kaebuse Tartu Halduskohtule halduskohtumenetluse seadustikus sätestatud korras või vaide Laeva Vallavolikogule Haldusmenetluse seaduses sätestatud korras.

Elviire Villa
Vallavolikogu esimees

SELETUSKIRI
Laeva Vallavolikogu otsuse eelnõule „Tabivere valla üldplaneeringu kooskõlastamine“
1.	Sissejuhatus
Tabivere Vallavalitsus algatas 18. detsembril 2012 Tabivere Vallavolikogu otsusega nr 52 Tabivere valla üldplaneeringu ja üldplaneeringuga kavandatavate tegevuste kohta keskkonnamõju strateegilise hindamise. Üldplaneeringu eesmärkideks on arengusuundade määramine, territooriumi funktsionaalse maakasutuse planeerimine koos ehitustingimuste määramisega ehitustegevuse suunamiseks ja koordineerimiseks Tabivere valla 201 km2 territooriumil.
Üldplaneering hõlmab Tabivere valla haldusterritooriumi 10 – 15 aasta perspektiivis.
Vastavalt üldplaneeringu seletuskirjale on Tabivere valla üldplaneeringu eesmärgiks valla arengusuundade määramine, territooriumi funktsionaalse maakasutuse planeerimine koos ehitustingimuste määramisega ehitustegevuse suunamiseks ja koordineerimiseks. Tabivere valla üldplaneeringu ülesandeks on ruumilise arengu põhimõtete kujundamine, kavandatava ruumilise arenguga kaasneda võivate majanduslike, sotsiaalsete, kultuuriliste mõjude ning looduskeskkonnale avalduvate mõjude hindamine ja neist tulenevalt valla territooriumi üldiste kasutamis- ja ehitustingimuste väljaselgitamine ja infrastruktuuride arendamise vajaduste määratlemine. 
Tabivere valla üldplaneeringuga ei kavandata olulise keskkonnamõjuga tegevusi, kavandatavate tegevuste puhul pole tegemist vallapiire ületava mõjuga.
Tabivere valla üldplaneeringuga ei kavandata olulise ruumilise mõjuga objekte, piiriülest (sh riigipiiriülest) keskkonnamõju planeeringuga kavandatud tegevused ei oma.
Laeva vald piirneb Tabivere vallaga valla kirdeosas, omades Tabivere vallaga ühist piiri ca 3,8 km.
Planeeringu materjalid on leitavad Tabivere valla kodulehelt aadressiga: http://tabivere.kovtp.ee/uldplaneering.
Õiguslik alus
Kohaliku omavalitsuse korralduse seadus § 22 lg 1: Volikogu ainupädevusse kuulub järgmiste küsimuste otsustamine:
37) muud seadusega volikogu ainupädevusse antud küsimused.
Planeerimisseadus § 17 lg 2: Enne planeeringu käesoleva seaduse § 18 kohast vastuvõtmist kooskõlastab planeeringu koostamist korraldav maavanem või kohalik omavalitsus:
2) üldplaneeringu – planeeritava maa-ala naabrusesse jäävate kohalike omavalitsustega ja Keskkonnaametiga;
Laeva Vallavolikogu 23.09.2008 määrus nr 63 „Laeva valla ehitusmäärus“ § 3: Planeerimis- ja ehitusvaldkonna korraldamisel kuulub vallavolikogu pädevusse:
7) naabrusse jäävate kohalike omavalitsuste üldplaneeringute kooskõlastamine

Menetluskäik
Laeva Vallavalitsus arutas eelnõud 23.04.2015 istungil ja otsustas selle suunata Laeva Vallavolikogu menetlusse.